La Llei 8/1987, de 15 d'abril, municipal i de règim local de Catalunya, va crear la Comissió de Govern Local de Catalunya com a òrgan permanent de col·laboració entre l'Administració de la Generalitat i les administracions locals.
Mitjançant el Decret 118/1988, de 5 de maig, es va regular la composició, l'organització i les funcions de l'esmentada Comissió.
En els darrers anys, aquest Decret ha estat objecte de successives modificacions per tal d'adaptar la Comissió a les noves situacions administratives que s'han anat produint.
Fruit de l'experiència acumulada durant tot aquest temps de funcionament de la Comissió i atenent les propostes formulades per la representació de les entitats locals, cal introduir noves modificacions en la seva regulació.
Per aquest motiu, és aconsellable redactar un nou text que reculli íntegrament la regulació actual de la Comissió, de manera que en siguin més entenedors i fàcils la consulta i l'estudi.
Vist l'informe favorable de la Comissió de Govern Local de Catalunya, a proposta de la consellera de Governació i Relacions Institucionals, d'acord amb el dictamen de la Comissió Jurídica Assessora i d'acord amb el Govern,
1.1 La Comissió de Govern Local de Catalunya és l'òrgan permanent de col·laboració entre l'Administració de la Generalitat i els ens locals, d'acord amb el que estableix l'article 175 de la Llei municipal i de règim local de Catalunya.
1.2 La Comissió de Govern Local de Catalunya és adscrita orgànicament i funcionalment al Departament de Governació i Relacions Institucionals.
2.1 La Comissió de Govern Local de Catalunya està integrada per:
Dotze representants de l'Administració de la Generalitat.
Dotze representants de les entitats locals de Catalunya.
2.2 La Comissió és presidida per la consellera de Governació i Relacions Institucionals.
2.3 Són vicepresidents de la Comissió el director general d'Administració Local, que substitueix, en cas d'absència, el president, i un vocal de la representació de les entitats locals.
La vicepresidència de la representació de les entitats locals podrà ser renovada anualment per elecció entre els membres que la componen.
Són membres de la Comissió de Govern Local de Catalunya, en representació de l'Administració de la Generalitat, a més del president, les persones següents:
La secretària general del Departament de Governació i Relacions Institucionals.
El director general d'Administració Local.
El director de l'Escola d'Administració Pública de Catalunya.
Un representant amb rang de secretari general o de director general dels departaments següents: Presidència; Economia i Finances; Interior; Medi Ambient; Benestar Social; Universitats, Recerca i Societat de la Informació; Agricultura, Ramaderia i Pesca, i Política Territorial i Obres Públiques.
4.1 La representació de les entitats locals en la Comissió de Govern Local de Catalunya està integrada per:
Dotze representants a proposta de les organitzacions associatives de les entitats locals de Catalunya, dels quals sis ho són a proposta de l'Associació Catalana de Municipis i Comarques i sis a proposta de la Federació de Municipis de Catalunya.
4.2 La representació a què fa referència l'apartat anterior recaurà en les persones titulars de les presidències de les entitats locals territorials corresponents.
5.1 Els membres de la Comissió són nomenats per la consellera de Governació i Relacions Institucionals, a proposta dels que han de designar-los.
5.2 Els representants dels ens locals de Catalunya es renoven després de cada elecció municipal o quan així ho proposin les organitzacions associatives que han de designar-los.
5.3 També poden assistir a les reunions del Ple o de les subcomissions altres persones en representació de l'Administració de la Generalitat, de l'Estat, dels ens locals i d'organismes i entitats públics, quan l'especial naturalesa d'una matèria que s'hagi de debatre ho aconselli.
En aquest supòsit, es trametrà a les entitats corresponents la convocatòria de la reunió per tal que designin els seus representants.
En el cas de l'Administració de l'Estat, les convocatòries es trametran al delegat del Govern a Catalunya.
6.1 La Comissió de Govern Local de Catalunya es reuneix a les dependències del Departament de Governació i Relacions Institucionals, on hi té la Secretaria i els mitjans de suport administratiu.
7.1 La Secretaria de la Comissió és exercida pel subdirector general de Coordinació amb els Ens Locals.
Per a l'exercici d'aquesta funció, el secretari és assistit per funcionaris del Servei que té encomanat el suport administratiu de la Comissió.
Atendre el funcionament intern de la Comissió i custodiar-ne la documentació.
Preparar la relació dels assumptes que han de servir per formar l'ordre del dia de cada convocatòria.
Redactar les actes de cada sessió i donar fe dels acords adoptats.
La Comissió funciona en ple i en subcomissions, sens perjudici de les ponències per a la realització d'estudis previs o treballs preparatoris que es constitueixin.
9.1 La Comissió de Govern Local de Catalunya s'estructura en les subcomissions següents:
La Subcomissió de Règim Jurídic i Administratiu.
La Subcomissió de Cooperació i Règim Econòmic.
La Subcomissió en matèria de Prevenció i Extinció d'Incendis i de Salvaments de Catalunya.
Tanmateix, les normes de règim interior podran preveure la creació d'altres subcomissions amb caràcter permanent o per a assumptes específics.
9.2 Cada subcomissió té el mateix nombre de representants de l'Administració de la Generalitat i dels ens locals.
Els membres de les subcomissions són nomenats pel president de la Comissió.
El vicepresident de la representació local proposarà els representants locals, amb l'acord previ entre ells.
9.3 La Subcomissió de Règim Jurídic i Administratiu i la Subcomissió de Cooperació i Règim Econòmic són presidides pel director general d'Administració Local.
La Subcomissió en matèria de Prevenció i Extinció d'Incendis i de Salvaments de Catalunya és presidida pel representant del Departament d'Interior.
9.4 Els vicepresidents de les subcomissions són elegits pels representants dels ens locals que s'hi integren.
9.5 La secretaria de cada subcomissió és exercida per un subdirector de la Direcció General d'Administració Local
9.6 Per acord de la Comissió, i en el marc del que estableixi el seu reglament de règim interior, es podran crear ponències per a la realització d'estudis i/o treballs preparatoris.
10.1 Correspon al president de la Comissió convocar el Ple, per iniciativa pròpia o a petició de la representació local, formulada per mitjà del vicepresident que la representa, i fixar l'ordre del dia.
El Ple de la Comissió es reuneix, com a mínim, un cop cada sis mesos.
10.2 Les subcomissions es reuneixen per convocatòria del seu president, quan sigui necessari, d'acord, si escau, amb els criteris establerts pel Ple en aquesta matèria.
Els seus presidents fixen l'ordre del dia.
10.3 Les ponències es regiran per les mateixes normes de funcionament que les subcomissions, llevat de les especificitats que es puguin establir en els acords de creació.
11.1 Correspon al president de la Comissió i als presidents de les subcomissions dirigir les deliberacions i moderar les intervencions en les reunions dels òrgans respectius.
11.2 Les convocatòries de les reunions, amb l'ordre del dia corresponent, s'han de trametre als membres del Ple o de les subcomissions almenys amb sis dies d'antelació, llevat dels casos d'urgència apreciada pel president.
11.3 Els membres de la Comissió tenen el deure d'assistir a les reunions del Ple i de les subcomissions.
Els qui, per causa justificada, no puguin assistir-hi, ho han de comunicar al president.
11.4 El càrrec de membre de la Comissió no és retribuït.
No obstant això, es poden percebre dietes i indemnitzacions per l'assistència a les reunions de la Comissió i per la realització de comeses especials que els encomani la mateixa Comissió.
12.1 Els acords del Ple i de les subcomissions s'adopten per consens entre la representació de l'Administració de la Generalitat i la de les entitats locals.
12.2 La voluntat de la representació de l'Administració de la Generalitat i la de les entitats locals es manifesta per majoria absoluta dels respectius membres assistents a la sessió.
12.3 En el cas que no sigui possible assolir el consens, cadascuna de les representacions o els seus membres podran emetre el seu vot particular en els aspectes en què es produeixi discrepància.
13.1 De les reunions de la Comissió s'estendrà una acta, en la qual han de constar la relació d'assistents, els assumptes tractats, els acords assolits i els vots particulars i les altres manifestacions que els seus membres demanin que hi siguin incloses.
13.2 La Secretaria trametrà als departaments de l'Administració de la Generalitat els certificats dels assumptes que s'hagin tractat en les reunions de la Comissió que els afectin, per tal que siguin incorporats als expedients respectius.
14.1 Correspon al president vetllar per tal que siguin sotmeses a informe de la Comissió totes les qüestions en què la consulta és preceptiva per a l'Administració de la Generalitat, d'acord amb el que preveuen la Llei municipal i de règim local i aquest Decret.
14.2 La Comissió ha d'emetre l'informe o proposta en el termini màxim d'un mes.
Correspon a la Comissió de Govern Local de Catalunya l'exercici de les funcions que determina l'article 176 de la Llei municipal i de règim local de Catalunya, així com de les que li atribueixi la normativa sectorial.
16.1 És competència del Ple l'exercici de les funcions a què es refereix l'article anterior.
16.2 Són també funcions del Ple:
a) Elaborar les seves pròpies normes de funcionament i règim interior.
b) Proposar al Govern de la Generalitat l'adopció de mesures de caràcter normatiu en relació amb l'Administració local de Catalunya.
c) Informar, a petició del Parlament i, si escau, de les altres institucions estatutàries, d'acord amb el que preveuen les normes específiques, sobre les matèries que afecten l'Administració local de Catalunya.
d) Informar sobre les disposicions de caràcter reglamentari que prevegin la constitució d'òrgans col·legiats amb participació de les entitats locals de Catalunya, als efectes del que preveu la disposició final 1.3 d'aquest Decret.
e) Fer propostes i suggeriments sobre l'exercici de funcions estadístiques i normalització i simplificació de procediments i documentació administrativa i introducció de les noves tecnologies.
16.3 El Ple pot delegar en les subcomissions l'exercici de les seves funcions, així com encomanar a les subcomissions l'elaboració d'informes i propostes amb caràcter previ a la seva decisió.
16.4 El Ple també pot encomanar, en l'acord de creació de les ponències, l'elaboració d'estudis i propostes.
La Subcomissió de Règim Jurídic i Administratiu, en el marc del que preveu l'article 16.3, pot realitzar les funcions següents:
a) Informar sobre els avantprojectes de llei i els projectes de reglament que afectin el règim local i no es refereixin a aspectes financers.
b) Estudiar i informar sobre les reformes i modificacions del règim jurídic, del règim de personal i altres qüestions que afectin els funcionaris de les corporacions locals.
c) Proposar i suggerir l'atribució, la delegació i l'assignació de competències als ens locals.
d) Fer propostes sobre l'assistència i l'assessorament a les corporacions locals.
e) Fer propostes sobre els criteris de coordinació per a l'exercici de les funcions de cooperació tècnica i administrativa per part de les diferents administracions.
f) Informar en relació amb la transposició de directives europees a la normativa catalana que afecti les entitats locals.
La Subcomissió de Cooperació i Règim Econòmic, en el marc del que preveu l'article 16.3, pot realitzar les funcions següents:
a) Informar sobre els avantprojectes de llei i els projectes de reglament relatius al finançament local.
b) Estudiar i proposar els criteris per a la distribució del Fons de cooperació local de Catalunya i per a l'elaboració i l'execució del Pla director d'inversions locals de Catalunya.
c) Estudiar i fer propostes en relació amb la situació economicofinancera dels ens locals.
d) Informar sobre les necessitats i les insuficiències dels municipis en matèria de serveis mínims i proposar criteris per acordar la dispensa de la seva prestació i l'establiment de serveis comarcals.
e) Proposar criteris de coordinació per a l'exercici de les funcions de cooperació econòmica per part de les diferents administracions.
f) Informar sobre les propostes d'aplicació dels fons europeus en el cofinançament d'actuacions de les entitats locals de Catalunya.
La Subcomissió en matèria de Prevenció i Extinció d'Incendis, en el marc del que preveu l'article 16.3, pot realitzar les funcions següents:
a) Informar sobre els projectes de disposicions generals en matèria de prevenció i extinció d'incendis i de salvaments.
b) Proposar criteris generals per acordar la dispensa de la prestació del servei pels municipis i per fixar els criteris per a les aportacions econòmiques municipals per al finançament d'aquest servei.
c) Elaborar estudis i informes per a la reforma o la modificació de la normativa en matèria de prevenció i extinció d'incendis i proposar mesures per a l'aplicació d'aquesta normativa.
d) Realitzar estudis en relació amb els riscos d'incendis potencials i els recursos mobilitzables del territori de Catalunya en aquesta matèria.
20.1 El Ple de la Comissió, en l'exercici de la funció de vetllar pel compliment del principi d'autonomia local, pot sol·licitar als òrgans de la Generalitat legitimats la interposició de recursos d'inconstitucionalitat o conflictes de competència davant el Tribunal Constitucional, quan consideri que una llei, una disposició o un acte vulnera el principi constitucional d'autonomia.
20.2 Amb caràcter previ i amb la mateixa finalitat, també pot sol·licitar dels òrgans legitimats segons la Llei 1/1981, de 25 de febrer, la petició de dictamen del Consell Consultiu de la Generalitat.
21.1 La Comissió de Govern Local, per al compliment de les seves funcions, pot sol·licitar a les institucions, als organismes i als serveis de l'Administració de la Generalitat i dels ens locals la realització d'estudis i l'emissió d'informes.
21.2 La sol·licitud l'ha de fer el president de la Comissió o de les subcomissions en relació amb les funcions atribuïdes.
S'autoritza la consellera de Governació i Relacions Institucionals perquè adopti les mesures necessàries per a l'aplicació d'aquest Decret.
Entre la Comissió de Govern Local de Catalunya i els òrgans de col·laboració, coordinació i cooperació a què es refereixen els articles 132, 133 i 173 de la Llei municipal i de règim local, s'han d'establir els mitjans de comunicació i informació recíproca per a l'adequat exercici de les funcions respectives.
Aquestes relacions també s'establiran amb la resta d'òrgans col·legiats constituïts per la legislació de règim local de Catalunya.
La Comissió de Govern Local elaborarà un fitxer de les comissions mixtes sectorials que hi ha entre la Generalitat i els ens locals i avaluarà la conveniència d'integrar-les a l'estructura orgànica de la mateixa Comissió.
En cas contrari, s'establiran els mitjans de relació previstos en l'apartat anterior.
Es deroguen el Decret 118/1988, de 5 de maig (DOGC núm. 1000, de 3.6.1988), el Decret 194/1995, de 27 de juny (DOGC núm. 2076, de 17.7.1995) i el Decret 249/2000, de 24 de juliol (DOGC núm. 3196, de 2.8.2000).